《赠叶洞春画葡萄》
宋代·陈普

引蔓牵藤寸管头，扶骊剔蚌出风流。
三千龙女抛珠佩，一个儒生拥碧油。
莫是前生封即墨，便堪作酒博青州。
齐奴倘会清妍意，免得红裙逐翠楼。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。